Publication: Magyar Közlöny
Issue: MK-2009-135 (Year: 2009, Number: 135)
Era: 2004-2010
Section: A Magyar Köztársaság Alkotmányáról szóló 1949. évi XX. törvény (a továb biak ban: Alkotmány) 62. § (1) bekezdése
Paragraph Index: 874

A Magyar Köztársaság Alkotmányáról szóló 1949. évi XX. törvény (a továb biak ban: Alkotmány) 62. § (1) bekezdése szerint a Magyar Köztársaság elismeri a békés gyülekezés jogát és biztosítja annak szabad gyakorlását. Az Országos Választási Bizottság álláspontja szerint a népszavazásra feltenni kívánt kérdés alkotmányos alapjogot érint, ugyanis eredményes népszavazás esetén a kérdésben hozott országgyûlési döntésnek korlátoznia kellene az Alkotmány 62. § (1) bekezdésében megfogalmazott és biztosított békés gyülekezés jogot. Az aláírásgyûjtõ ív mintapéldányán lévõ kérdést tartalmilag vizsgálva, az az állampolgárok között hátrányos megkülönböztetést tesz aszerint, hogy milyen a szexuális irányultságuk, amely hátrányos megkülönböztetés az Alkotmány 70/A. § (1) és (2) bekezdése értelmében tilos. Az Alkotmánybíróság gyakorlatában nem csupán az Alkotmányban biztosított jogokra, hanem az egész jogrendszerre kiterjedõen alkalmazza a diszkrimináció tilalmát

Source: https://magyarkozlony.hu/hivatalos-lapok/aa464560daf712876486ab8a87cc9de8e73b013a/dokumentumok/bed2307cf11e85bf2850db61ebb5b383cff2f282/letoltes